Der er mange forskellige typer kraftfoder, når man står i butikken, og det er nemt at tro, at kraftfoder er det vigtigste i kaninens diæt, men faktisk er det kun 5% af kaninens samlede foder, der skal udgøres af kraftfoder. Kraftfoderet fungerer som kaninens vitaminpiller. Det er derfor vigtigt at kaninen spiser alt sit kraftfoder og at der ikke ligger rester tilbage når man fylder op igen. Der bør aldrig fodres med et blandingsfoder – såkaldt müeslifoder. Kaniner er ligesom børn og spiser det de bedst kan lide. Derved vil de vælge de sukkerholdige og fedtholdige foderemner i skålen ud og ikke få de vitaminer og mineraler de har brug for. Ved at vælge et kvalitetsfoder som Burgess Excel eller Science Selective, kan man undgå både sortering, og sikre at kaninens næringsbehov er dækket. Regn med en spiseskefuld foderpiller pr kg kanin pr dag til den voksne kanin.